Na temelju članka 47. Zakona o zaštiti pučanstva od zaraznih bolesti ("Narodne 
novine" broj 79/07, 113/08, 43/09, 130/17, 114/18 i 47/20) a u vezi s člankom 18. 
Zakona o izmjenama i dopunama Zakona o zaštiti pučanstva od zaraznih bolesti 
("Narodne novine" broj 47/20) i članka _ 22.a Zakona o sustavu civilne zaštite 
(,Narodne novine“ broj 82/15, 118/18 i 31/20) Stožer civilne zaštite Republike 
Hrvatske, 03. listopada 2020. godine, donosi 


ODLUKU 
o uvođenju nužnih epidemioloških mjera 
za područje Primorsko-goranske županije 


|. 
Na prijedlog Stožera civilne zaštite Primorsko-goranske županije uvode se nužne 
epidemiološke mjere za područje Primorsko-goranske županije. 


lI. 
Nužne epidemiološke mjere iz točke I. ove Odluke su: 

- < obveza pravilnog korištenja maski za lice ili medicinskih maski u svim javnim 
zatvorenim prostorima (trgovine, banke, pošte, crkve, ljekarne, zdravstvene 
ustanove i sl.) te u javnom prijevozu osim u slučajevima propisanih ili 
preporučenih izuzeća 

- na javnim događanjima, manifestacijama i okupljanjima u zatvorenim 
prostorima može biti prisutno najviše 500 osoba, a na otvorenim prostorima 
1.000 osoba 

- na svim privatnim okupljanjima i svečanostima ( vjenčanja i svadbene 
svečanosti, sahrane, rođendanske proslave i sl.) može biti prisutno najviše 50 
osoba 


- < preporuka osobama starije životne dobi i rizičnim skupinama da ne koriste javni 
gradski i prigradski prijevoz u vremenu od 6,00 do 8,30 sati, osim u opravdanim 
razlozima 

- < preporuka poslodavcima da organiziraju rad od kuće gdje je to moguće 

- < preporuka poslodavcima da potiču nošenje maski za lice ili medicinskih maski 
na radnom mjestu kad je to moguće i epidemiološki opravdano 

- < preporuka poslodavcima kod kojih se obavlja rad u zatvorenom prostoru da 
osiguraju uvjete za održavanje fizičke distance od 2 metra u svim smjerovima 
uvijek kada je to moguće. 

Iznimno od ograničenja iz podstavka 2. stavka 1. ove točke dopušteno je organiziranje 
javnih događanja, manifestacija i okupljanja s većim brojem osoba ako se za svakog 
sudionika može osigurati sjedeće mjesto uz minimalni razmak od 2 metra, napravi 
pisani plan odvijanja događanja, manifestacije ili okupljanja, uspostavi redarska služba 
i imenuje odgovorna osoba te dobije odobrenje teritorijalno nadležne službe civilne 
zaštite. 


U slučaju pogoršanja epidemiološke situacije na području neke jedinice lokalne 


samouprave stožer civilne zaštite te jedinice lokalne samouprave može broj osoba 
propisan u podstavcima 2. i 3. stavka 1. ove točke dodatno umanjiti. 


III. 
Zadužuju se stožeri jedinica lokalne samouprave za pojačani nadzor pridržavanja 
propisanih epidemioloških mjera. 


IV. 


Ova Odluka stupa na snagu danom 5. listopada 2020. godine i objavit će se u 
»Narodnim novinama“. 

Zagreb, 03. listopada 2020. 


NAČELNIK STOŽERA 


Dostaviti: 
1. Operativnom centru Civilne zaštite, 
na daljnju dostavu 
2. Pismohrani 








